
Република Србија
Општина Житорађа
Oпштинска управа
Број 02-3027/2026-01
Датум 08.10.2026.године

На основу члана  4.ст.8. и члана 101. Закона о запосленима у аутономним покрајинама и јединицама локалне самоуправе („Службени гласник Републике Србије“ бр. 21/2016, 113/2017, 95/2018, 114/2021, 92/2023, 113/2017-др.закон,  95/2018-др.закон, 86/2019-др.закон, 157/2020-др.закон и 123/2021-др.закон), члана 19. и члана 20.став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије”, број 107/2023), начелник општинске управе општине Житорађа, доноси 

Р Е Ш Е Њ Е
о именовању конкурсне комисије за спровођење јавног конкурса 

1. Именује се Конкурсна комисија (у даљем тексту: Комисија) за спровођење јавног конкурса за попуњавање извршилачког радног места  Непосредни извршилац трезора, у звању млађи саветник, у организационој јединици Одељење за финансије и буџет, привреду и локално-економски развој - Одсек за буџет и финансије, у Општинској управи општине Житорађа, предвиђено под редним бројем 5. Правилника о организацији и систематизацији радних места у Општинској управи и Општинском правобранилаштву општине Житорађа (,, Службени лист града Ниша“ бр. 69/2026 и 92/2026).

2. Комисија се именује у следећем саставу: 

1. Милена Јовановић из Влахова, службеница у Општинској управи општине Житорађа, распоређена на радно место -Руководилац Одељења, послови управљања људским ресурсима, послови бесплатне правне помоћи, нормативно-правни послови за потребе органа општине, у Одељењу за друштвене делатности, послове органа општине, општу управу и заједничке послове, као председник Комисије;

2.  Станојевић Александар из Подине, службеник у Општинској управи општине Житорађа, распоређен на радно место: Послови припреме и обраде документације – ликвидатор директних корисника буџета, у организационој јединици Одељење за финансије и буџет, привреду и локално-економски развој - Одсек за буџет и финансије, као члан Комисије;

3.  Љубиша Филиповић из Житорађе, начелник Општинске управе општине Житорађа,        као члан Комисије.

О б р а з л о ж е њ е

Решењем број 111-3026/2026-01 од 08.10.2026.године, покренут је поступак попуњавања извршилачког радног места Непосредни извршилац трезора, у звању млађи саветник, у организационој јединици Одељење за финансије и буџет, привреду и локално-економски развој - Одсек за буџет и финансије, у Општинској управи општине Житорађа, предвиђено под редним бројем 5. Правилника о организацији и систематизацији радних места у Општинској управи и Општинском правобранилаштву општине Житорађа, путем јавног конкурса.
Чланом 4. ст.8. Закона о запосленима у аутономним покрајинама и јединицама локалне самоуправе, прописано је да права и дужности у име послодавца врши начелник градске или општинске управе ако је образована као јединствени орган, односно начелник управе за поједине области  или начелник управе градске општине односно руководилац који руководи службом или организацијом или орган надлежан за његово постављање.
Чланом 101.ст.1. овог Закона прописано је да изборни поступак спроводи конкурсна комисија од најмање три члана.
 Чланом 19. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, прописано је да се комисија образује пре него што се огласи интерни, односно јавни конкурс, да комисија има непаран број чланова, а најмање три, да истовремено са именовањем чланова комисије могу да се именују и заменици чланова комисије, као и да најмање један члан комисије мора имати стечено високо образовање.
Чланом 20.став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, прописано је да,ако се попуњава извршилачко радно место или прима приправник, председника и остале чланове комисије именује решењем руководилац органа, службе или организације, водећи рачуна о томе да један члан комисије буде службеник који је претпостављен службенику на радном месту које се попуњава, а да један члан буде службеник који обавља послове из области управљања људским ресурсима..
У складу са напред наведеним, одлучено је да Комисија има три члана, један члан је службеник који обавља послове из области управљања људским ресурсима,  1 члан има високо образовање, 1 члан је лице које је претпостављено службенику на радном месту које се попуњава, обзиром на чињеницу да је за радно место које се попуњава непосредни руководилац начелник, јер је место руководиоца Одељења за буџет и финансије упражњено.


Решење доставити:
- члановима конкурсне комисије
- кадровској јединици
- архиви.
								
Начелник општинске управе          
 ____________________________
	 Љубиша Филиповић

